Carnivora

Os **carnivoros** (nombre cientifico **Carnivora**) son una orden de mamiferos placentarios caracterizata per a suya estructura dental, mes que mes per a forma d'as suyas molars carateristicas, que en mastozoolochía se dicen «muelas carniceras». Se i clasifican arredol de 260 especies conoixitas, repartitas en 2 subórdens y 3 infraórdens que comprenden 17 familias. O termino «*Carnivora*», que significa literalment «carnivoros» en latín, fa referencia a l'alimentación depredadera d'a mayoría d'as especies que se i comprenden, anque existen belunas que la fan omnivora.

Representants d'esta orden habitan os cinco continents, habendo-ie especies (superfamilia *[[Pinnipedia]]*, focas, morsas y lions de mar) que se son gosato adaptar a la vida marina en podendo dintrar-se mils de kilometros en a mar, per lo que tecnicament se'n puet trobar representants en cualsiquier punto d'o globo terrestre.

Per o rechistro fosil, se crei que os mamiferos carnivoros apareixoron en Nortamerica fa bels 45 millons d'anyos, dimanando d'a familia de mamiferos fosils dita *[[Miacidae]]*. L'aparición d'as dos subórdens prencipals, *[[Feliformia]]* (literalment, en latín, «Os qui tienen forma de gato») y *[[Caniformia]]* (literalment, «Os qui guardan forma de can») se ye quiesto considerar que pasó no guaire dimpués.

Os primers miembros d'a familia Carnivora teneban una alimentación carnivora, como encara en l'actualidat la i tienen a mayoría d'as especies vivas d'o grupo. Enguán, només os *[[Felidae]]*  y os *[[Pinnipedia]]* guardan una alimentación exclusivament carnivora sin d'excepcions conoixitas, estando omnivoros os muitos *[[Canidae]]* (se piense en os vulpins), *[[Mustelidae]]* (se piense en os teixudos), *[[Ursidae]]* (onsos), mangostas, chinetas etcetera. Os onsos gosan ser omnivoros de regular, estando que l'onso polar (*Ursus maritimus*) per a dureza de l'habitat a on que se troba, se fa obligato a mantener una dieta carnivora cuasi que en o 100%, anque si se le'n ofreixe tamién consume alimentos vechetals. En comparanza con l'anterior, l'onso panda chigant (*Ailuropoda melanoleuca*), que tamién fa parte d'a familia *[[Ursidae]]*, ye herbivoro en a mes gran parte d'a suya dieta, anque o suyo consumo de uevos, peixes y insectos ya s'haiga documentato.

## Imáchens

Imachen:ViverraZibethaHodgsonFBI.jpg|Zibeta (*[[Viverra zibetha]]*), en a familia *[[Viverridae]]*.
Imachen:Het jeukt ma....jpg|Yena picuta (*[[Crocuta crocuta]]*) con o suyo cadiello, en a familia *[[Hyaenidae]]*.
Imachen:Cougar.jpg|Puma (*[[Puma concolor]]*), en a familia *[[Felidae]]*.
Imachen:Wolves in Kolmården.jpg|Lubos (*[[Canis lupus]]*), en a familia *[[Canidae]]*.
Imachen:Banded Mongoose at Copenhagen Zoo.jpg|Mangosta comuna (*[[Mungos mungo]]*), en a familia *[[Herpestidae]]*.
Imachen:7 Walross 1999.jpg|Morsa (*[[Odobenus rosmarus]]*), en a familia *[[Odobenidae]]*.
Imachen:Grey seal breast feeding 1150144.jpg|Focas grisas (*[[Halichoerus grypus]]*), en a familia *[[Phocidae]]*
Imachen:Black bear at Woburn Safari Park.jpg|Onso negro (*[[Ursus americanus]]*), en a familia *[[Ursidae]]*.
Imachen:Mustela putorius-1.jpg|Furons (*[[Mustela putorius]]*), en a familia *[[Mustelidae]]*.
Imachen:Carnassial teeth of Carnivora.jpg|Muelas carniceras.

Imachen:Pawbones Ursus Spelaeus.jpg|Uesos d'a zarpa d*'[[Ursus spelaeus]]*.


## Referencias

## Vinclos externos